open-index/open-wikipedia-markdown huggingface dataset:
Burbank

**Burbank** er en by i Los Angeles County i California. Den ligger nordøst for Los Angeles og hadde  innbyggere i 2004. Den dekker et areal på  og er oppkalt etter David Burbank.

Byen ble grunnlagt i 1. mai 1887, innlemma 8. juli 1911  og fikk status som by i 1927.

## Referanser

 
## Eksterne lenker
*
Erik Rotheim

**Erik Rotheim** (1898–1938) var en norsk diplomingeniør og oppfinner, kjent for å ha funnet opp aerosolboksen.

Rotheim, som skal ha hatt et fysisk-matematisk talent «på grensen til det geniale», tok sin ingeniørutdannelse i Sveits og etablerte eget firma i Oslo ved hjemkomsten i 1925. I 1926 leverte han inn patentsøknad for aerosolboksen, og patent ble innvilget i juni 1929. Allerede i 1928 fikk Rotheim en avtale med Alf Bjerckes lakkfabrikk, men en kommersiell utnyttelse av patentet skjøt ikke fart før i USA i 1940-årene.

Dysen på Rotheims aerosolboks hadde en tendens til å gå tett, og patentet ble etterhvert solgt til et amerikansk selskap for  kroner. Det tilsvarer omtrent 3,6 millioner kroner i dagens pengeverdi (per 29.12.2016).

## Referanser


## Kilder
* Gunnar Neiheim. «Erik Rotheim» I: *Norsk biografisk leksikon*, bd 7. Oslo, 2003
* Sprayboksens far er norsk, Aftenposten, 17. februar 2003
* The spraycan is a Norwegian invention!
Soda (musikkgruppe)

**Soda** var en dansepop-gruppe fra Trondheim, dannet i 1997. 

Gruppen bestod av Frank Pedersen, som bandets hovedlåtskriver, produsent Geir Wanvik, produsent og manager Glenn Lindmark og vokalistene Anne Judith Wik og Pap Kwesi. Wiik og Kwesi var med på de to første platene, mens Kine Westvik deltok på den siste. Gruppen gav ut sin første single i 1998. 

De har utgitt ut flere CD-er og på den første, "*Sodapop*", fikk de blant annet produsenthjelp av Ulf Risnes fra Tre Små Kinesere. Album nr. 2 og 3 (Popcorn og Popaholic) solgte begge til gull. 

I 2003 deltok gruppen i den norske finalen i Melodi Grand Prix med låten «*Fool In Love*».

## Album
**[[Sodapop]]* (Norske Gram, 1999) 
**[[Popcorn (album)|Popcorn]]* (Norske Gram, 2000) 
**[[Popaholic]]* (Norske Gram, 2002)

## Kilder
* *Norsk pop- og rockleksikon* fra Vega Forlag (2005)

## Eksterne lenker
* 
*   Relevante artikler i VG
«Server»-forliset

**«Server»-forliset** skjedde 12. januar 2007 klokken 18.25, da det kypriotisk-registrerte lastebåten MS «Server» med 585 tonn bunkersolje og 72 tonn diesel ombord grunnstøtte ved Hellisøy fyr i Fedje kommune.

## Forløp
Det var storm og 8 meter bølgehøyde i området da grunnstøtingen skjedde. Ifølge kapteinen på skipet var det ikke motorproblemer som førte til at det gikk på grunn. Det spekuleres derfor i om skipet kan ha vært for lett lastet, slik at manøvreringsevnen ble svekket i det dårlige været.

Rundt klokken 21 ble mannskapet på 25 bragt uskadet i land, 16 av disse ble reddet av et Sea King-helikopter fra Luftforsvarets 330 skvadron mens de resterende 6 ble reddet av et Super Puma helikopter fra CHC Helikopter Service AS. Rundt klokken 23 brakk skipet i to.

Den 13. januar ble det rapportert om at 290 tonn tung bunkersolje hadde lekket ut i sjøen. Dagen etter ble det rapportert at ytterligere 80 tonn olje hadde lekket ut, altså totalt 370 tonn. Undersøkelser viste i ettertid at akterdelen, som sank på havaristedet, ikke inneholdt mer enn rundt 20 tonn olje. Dette var mindre enn de rundt 100 tonnene man først antok. Akterdelen skal heves, men det er usikkert når dette kan gjennomføres.

## Omfang og skadevirkninger
Det ble funnet olje hele veien fra Fedje til så langt nord som Reksta, Flora i Sogn og Fjordane. Olje er også funnet på Herdla, det rikeste fugleområdet i Hordaland. På grunn av de dårlige værforholdene i området ble oljen spredt over et vidt område. Det ble gjort observasjoner av døde og tilgrisede fugler innerst i Dalsfjorden. Det antas at rundt 1&nbsp;000 fugler vil bli direkte berørt av oljeutslippet.

## Opprydningsarbeidet
Opprydningsarbeidet, som blant annet utføres av frivillige, har blitt kraftig forsinket på grunn av været. Kystverket anyder at opprydningsarbeidet kan ta 6 måneder. Det anslås at kostnadene rundt ulykken vil komme opp i 100 millioner kroner, et beløp som vil dekkes av det norske sjøforsikringsselskapet Gard. Dette er forøvrig det samme selskapet som dekket deler av kostnadene ved «Rocknes»-ulykken.

## Referanser


## Eksterne lenker
* 
* 
* Firdaposten.no Bildeserie
* L-Divers.org Video fra dykking på MS Server
Fjernsynsprodusent

En **fjernsynsprodusent** eller **TV-produsent** er en leder innen produksjon og utvikling av TV-programmer. Innad i NRK kalles blir ofte betegnelsen prosjektleder brukt om denne stillingen.

Produsenten er en administrativ leder for en tv-produksjon, og vedkommende har ansvar for å styre de tilgjengelige ressursene. Herunder kommer oppgaver som: planlegging, budsjettering, bemanning og daglig drift av en produksjon. Produsenten fungerer ofte som en redaktør, og har derved siste ord i de fleste innholdsmessige avgjørelser. 

En fjernsynsprodusent må ikke blandes med en billedprodusent, som er underordnet produsenten, og har ansvaret for billedregi.

Kjente fjernsynsprodusenter i Norge er for eksempel Trond Kvernstrøm, Lasse Hallberg. Lars Hognestad, Stein Roger Bull og Johnny Bergh.
Peter II av Russland

**Peter II av Russland** (russisk: Пётр II Алексеевич, Pjotr II Aleksejevitsj) (født  i St. Petersburg, død  i Moskva) var russisk keiser fra 1727 til sin død i 1730. Han var den eneste sønn av Peter den stores sønn fra første ekteskap, tsarevitsj Aleksej Petrovitsj, som ble torturert til døde av sin far og fyrst Mensjikov.

Peter Aleksejevitsj ble i stor grad ignorert av Peter den store og ble først tsar etter at Katarina I, Peter den stores andre kone, var død. Peter den II døde av kopper i 1730, samme dag som han skulle gifte seg med fyrstinne Katarina Dolgorukaja. Peter II var den siste mannlige dynast av huset Romanov. Etter hans død gikk tronen over til Ivan Vs datter Anna Ivanovna.

## Referanser
Asymmetrisk kryptering

**Asymmetrisk kryptering**, også kjent som **offentlig nøkkelkryptering**, er en form for kryptering hvor en bruker har et par med kryptografiske nøkler – en **offentlig nøkkel** og en **privat nøkkel**. Den private nøkkelen må holdes hemmelig, mens den offentlige nøkkelen kan gis ut til hvem som helst. Nøklene er komplementære (altså matematisk relaterte), men den private nøkkelen kan ikke utledes fra den offentlige nøkkelen på noen praktisk måte. En melding kryptert med den offentlige nøkkelen kan derfor kun dekrypteres med den tilsvarende private nøkkelen; og omvendt. Til sammenligning, benytter den klassiske krypteringen én enkelt privat nøkkel for både kryptering og dekryptering.

De to hovedgrenene av asymmetrisk kryptering er:
***Offentlig nøkkelkryptering** – en melding kryptert med en brukers offentlige nøkkel kan ikke dekrypteres av andre enn brukeren som har den tilsvarende private nøkkelen. Dette brukes for å sikre fortroligheten, ved at den aktuelle meldingen ikke kan leses av andre enn mottakeren.
***Digitale signaturer** – en melding signert med en brukers private nøkkel kan verifiseres av hvem som helst som har tilgang til brukerens offentlige nøkkel, og dermed bevise at brukeren har signert den samt at meldingen ikke har blitt endret. Dette benyttes for å godtgjøre ektheten av et dokument eller en fil.

Ved å kombinere disse to mulighetene, kan man med dette systemet for eksempel foreta inngåelse av avtaler over nettet uten at tredjeparter er i stand til å forstå annet enn at de to parter kommuniserer. Det meste av den fritt delelige programvaren i verden ville ha vært ubrukelig uten signaturdelen av dette systemet, da disse signaturene som lages med privat nøkkel, som så kan verifiseres med den offentlige nøkkelen, er den eneste praktiske måten å bekrefte at det man har fått, ikke har blitt endret underveis.

## Se også
* Pretty Good Privacy er det mest utbredte dataprogrammet som benytter offentlig–nøkkel-kryptering.
Perus flagg

**Perus flagg** består av tre felter i fargene rødt, hvitt og rødt. Til noen formål er landets riksvåpen plassert i midten av det hvite feltet. Flagget er i forholdet 2:3.

Perus flagg stammer fra tiden omkring uavhengighetskampen mot Spania på 1820-tallet. Det første nasjonalflagget ble skapt i 1820 da frigjøringshelten José de San Martín marsjerte fra Argentina via Chile til Peru med sin Andeshær. San Martín skapte da et diagonalstripet flagg i fargene rødt og hvitt, og med våpenskjold i midten. Fargene rødt og hvitt skal etter legenden ha vært motivert av synet av en flamingoflokk som lettet. I mars 1822 ble et annet flagg tatt i bruk av uavhengighetstilhengere. Dette var vannrett delt i rødt over hvitt over rødt og hadde tegningen av en sol i midten. Solsymbolet har forankring i inkasivilisasjonen, men er også et frihetssymbol som på omtrent samme tid ble innført i flaggene for Argentina og Uruguay. 

Da flagget med vannrette striper minte for mye om Spanias flagg, ble flagget endret til vertikale fargefelter. Perus nasjonalflagg hadde nå funnet sin form, men ikke sin endelige utforming. Perus nåværende flagg ble innført 25. februar 1825. Fargene fra tidligere flagg ble beholdt, men solmerket ble tatt ut og erstattet av en variant av riksvåpenet. Første felt i riksvåpenet viser en vicuña, et dyr beslektet med lamaen og alpakkaen. Andre felt viser et tre (cinchona), mens tredje felt viser et overflødighetshorn. Våpenet er omgitt av en krans av palme- og laurbærgrener. Flaggets farger gis en symboltolkning der hvitt står for renhet og rødt representerer patriotenes blod. Selv om solsymbolet ikke lenger er å finne i Perus nasjonalflagg, er solmerket fortsatt å finne i presidentflagget, samt en rekke militære rang- og kommandoflagg. 

Som nasjonalflagg og handelsflagg føres det rødt-hvite flagget uten våpen. Flagget med våpen i en krans gjør tjeneste som statsflagg, både på land og til sjøs, og som orlogsflagg, da med riksvåpen uten krans.
Saab 21R

**Saab 21R** var det første svenske turbojetdrevne jagerflyet. Flyet ble utviklet av SAAB og var basert på propellflyet Saab 21. Saab 21R var imidlertid drevet av en de Havilland Goblin gassturbin. Saab 21R fløy første gang 10. mars 1947, men det tok nesten to år før flyet ble operativt. De første leveransene til det svenske flyvåpenet fant sted i februar 1949. Det ble produsert totalt 60 eksemplarer. 30 av typen **J21RA**, med en britiskbygget de Havilland Goblin, og 30 av typen **J21RB**, som var utstyrt med en lisensbygget Goblin-motor. Flyene ble etter kort tjeneste som jagerfly konvertert til angrepsfly under betegnelsene **A21R** og **A21RB**. Disse flyene ble bestykket med 10 100mm eller fem 180mm Bofors rakettprosjektiler, eller 10 80mm anti-tank raketter.
Curtiss P-6 Hawk

**Curtiss P-6 Hawk** var et amerikansk en-motors jagerfly produsert av Curtiss Aeroplane and Motor Company for United States Army Air Corps på slutten av 1920-tallet. Flyet ble ansett for å være raskt og svært manøvrerbart for sin tid, og det ble benyttet ved en rekke USAAC-skvadroner.

## Spesifikasjoner

## Eksterne lenker
* Curtiss P-6 Hawk
Fylkesvei 6328

**Fylkesvei 6328 (Fv6328)** går mellom Årnes og Aunet i Åfjord med sideveier til Ugedal og Rømma.

Veien følger Stordalen fra Årnes langs nordsiden av Stordalsvatnet i nordøstlig retning til Aunet.

Før Trøndelag fylke ble opprettet 1. januar 2018 hadde veien betegnelsen Fylkesvei 52 (Sør-Trøndelag).

## Kommuner og knutepunkter

:*Avstander i km*

## Eksterne lenker
* Vegvesenets vegkart 
*
Hellisøy fyr

**Hellisøy fyrstasjon** er et kystfyr som ligger på en liten øy, den innerste av Hellesøyni, i Fedje kommune i Vestland fylke.

## Fyrtårnet
Fyret ble tent første gang 15. oktober 1855 og er landets nest eldste støpejernstårn etter Eigerøy fyr i Rogaland. Fyret står på en lav granittsokkel og er 32,3 meter høyt. Tårnet er rødmalt med to hvite belter. Fyrtårnet har en spesiell konstruksjon som det bare finnes et annet eksempel på i Norge (Eigerøy fyrstasjon). Som sikring mot bølgeslag er tårnet foret med teglstein, og de to nederste etasjene er på det nærmeste fylt med naturstein.

## Fyrlys
Lampen er et 3. ordens linseapparat, med en styrke på 960&nbsp;000 candela. Linseapparatet og lyktehuset fra 1903 er fremdeles i drift. Lyset er 46,5 meter over havet og har en rekkevidde på 18,8 nautiske mil. Det lyser fast hvitt med en blink hvert 30. sekund.

## Bolig
Fyrvokterboligen ble oppført i 1903 etter at den gamle boligen ble truffet av et lyn og brant ned året før.

## Automatisering og fredning
Fyret ble automatisert i 1992 og fyrstasjonen med fyrtårn, fyrvokterbolig, maskinhus og naust ble fredet av Riksantikvaren i 2000. Fyret brukes nå til fyrkafé og utstilling i juli måned og ellers til utleie til feriegjester.

## Annet
Den 12. januar 2007 skjedde «Server»-forliset da frakteskipet MS «Server» gikk på grunn på holmen fyrstasjonen står på og forårsaket et oljeutslipp.

## Litteratur
* 

## Eksterne lenker
* Kulturnett Hordaland
* 
* 
* Fredningen
*
Hvilepuls

**Hvilepuls** refererer til hjertets slagtakt i hvile (når man ikke foretar seg noe). I hvile har de fleste personer en puls på omkring 60-80 slag pr. minutt, men det er store individuelle forskjeller. Hos meget veltrente personer kan hvilepulsen være helt nede i under 40 slag pr. minutt. Det forbedrede slagvolumet (den mengde blod hjertet pumper pr. slag) hos veltrente personer forklarer hvorfor en trenet person har en lavere hvilepuls enn en utrenet. Begge personer har i hvile behov for at hjertet pumper ca. 5 liter blod pr. minutt. Med et slagvolum på 120 milliliter kan en trenet person klare seg med en puls på ca. 42, mens hjertet hos den utrente skal slå godt over 60 ganger hvis slagvolumet er 80 milliliter.
Robert Harward

**Robert S. «Bob» Harward** er en amerikansk viseadmiral og Navy SEALs-offiser. På 1990-tallet var utstasjonert i Kuwait og Bosnia. Han ble sjef for Naval Special Warfare Group 1 i august 2001. Etter terrorangrepet 11. september 2001 ble han utstasjonert i Afghanistan. Han ledet Styrke K-Bar i Afghanistan, og var dermed øverste leder for  spesialsoldater. Som sjef for Task Force 561 ledet han Naval Special Warfare Task Group Central, og han var utstasjonert i Irak fra oktober 2002.

I 2011 ble han utnevnt til nestkommanderende for U.S. Central Command.

## Referanser


## Eksterne lenker
* Biografi hos US NAVY
Abdullah Ahmad Badawi

**Abdullah bin Haji Ahmad Badawi** (1939–2025) var en malaysisk politiker. Han var Malaysias statsminister fra 31. oktober 2003 til 3. april 2009.

## Utenrikstjenesten
Etter eksamen fra Universitetet i Malaya, begynte Badawi å arbeide i det malaysiske diplomatiet. Han var også sekretær for National Operations Council (MAGERAN). Han trakk seg i 1978 for å bli medlem av parlamentet.

## Politikk
Badawi fikk sin andre periode som statsminister ved å vinne valget som ble avholdt i mars 2008, men med redusert flertall. Badawi ble tatt i ed for sin andre periode som statsminister den 10. mars 2008.

## Lyrikk
Badawi ble også kjent som lyriker. Hans dikt er oversatt til mer enn 80 språk og utgitt i bokform.

## Referanser


## Eksterne lenker
* 
* Statsministerens offisielle hjemmeside
Fylkesvei 6322

**Fylkesvei 6322 (Fv6322)** går mellom Sørgårdan og Lines på Linesøya i Åfjord.

Opprinnelig gikk veien fra Kirkholmen ved Revsnes via ferge til Linesøy fergekai og videre med armer til Eidsvika og Lines. 8. oktober 2011 ble fergeforbindelsen erstattet med en fastlandsforbindelse. Den kommunale veien mellom Nordgårdan og Sørgårdan ble samtidig del av fylkesvei 34 og veistrekningen mellom Sørgårdan og Eidsvika ble overført til denne. Veiarmen til Linesøy fergekai ble nedgradert til kommunal vei.

Før Trøndelag fylke ble opprettet 1. januar 2018 hadde veien betegnelsen Fylkesvei 35 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
* 
* Statens vegvesen &ndash; prosjektet Stokkøya &ndash; Linesøya
La Manga

**La Manga** er en halvøy i regionen Murcia i Spania som ligger på Costa Cálida (Den varme kysten). De første byggene ble oppført i 1963 og siden har utviklingen vært dramatisk og La Manga er nå i realiteten helt utbygd. De siste ti årene har antallet tilreisende turister økt sterkt, og området besøkes årlig av flere hundre tusen mennesker. I all hovedsak består La Mangas byggmasse av privateide leiligheter, noen få hoteller og lokalt næringsliv er begrenset til servicenæring (restauranter, butikker etc.).

La Manga er bygget på en sandbanke, og senere er grunnen forsterket av spanske myndigheter og utbyggere for å hindre at vær og vann skal vaske vekk sanden som naturen har brukt flere tusen år på å skylle opp. Fra ende til annen er La Manga om lag 22 kilometer lang, og har kun innfartsåre i den ene enden. Mar Menor er navnet på sjøen som ligger mellom La Manga og fastlandet, og den får vannet sitt fra Middelhavet. Temperaturen i Mar Menor er normalt noe høyere enn på Middelhavssiden, spesielt om sommeren. Stedet er kjent for sine gode forhold for kiting og dykking. På Middelhavsiden av La Manga er det en sammenhengende sandstrand på om lag 20 kilometer.

Nordmenn ble for alvor interessert i å besøke La Manga i 1990-årene og salget av boliger i regionen til nordmenn har økt sterkt de siste ti årene.

Nærmeste flyplass er San Javier (Murcia) som bl.a. trafikkeres av Norwegian Air Shuttle og flyplassen ligger om lag 40 minutters kjøretid med bil fra La Manga. På La Manga er det enklest å komme seg fram med buss eller egen bil, da det kun er en hovedgate (Grand Via) som strekker seg over hele halvøyen. På sitt bredeste er La Manga bare 400 meter bred og på det smaleste om lag 60 meter.

La Manga er det stedet i Europa som er registrert med flest soldager i året (320 dager) og WHO har kåret regionen som Europas beste sted å bo ut fra helsemessige kriterier. Norges Fotballforbund har eget anlegg like ved La Manga, og flere norske og utenlandske fotballklubber bruker dette anlegget til trening om vinteren, herunder La Manga Cup. Det er lite kriminalitet i området.

## Panorama La Manga del Mar Menor



## Fotnoter


## Kilder
* Turistkontoret i Murcia og boken *La Manga Guide* (ES)

## Eksterne lenker
* 
* Turistkontoret i regionen
* Un-official La Manga del Mar Menor Tourism Guide 
* Informasjon om La Manga, reise, aktiviteter, opphold etc.
* Norsk informasjonsside med generell informasjon om hele regionen
* La Manga posten
Peter Ramage

**Peter Iain Ramage** (født 22. november 1983 i Whitley Bay) er en engelsk fotballspiller som for øyeblikket spiller for den indiske klubben Kerala Blasters. Han spilte i 2012-sesongen for Birmingham i Football League Championship etter å ha vært på utlån fra Queens Park Rangers FC. Han har tidligere spilt for Newcastle United og Crystal Palace. Han er en veldig fleksibel forsvarsspiller, som kan spille på venstreback, høyreback og som midtstopper.

## Tidlig liv
Ramage vokste opp i Berwick-upon-Tweed i England, men flyttet til Newcastle da han var tolv år. Mens han gikk på Whitley Bay High School begynte han å spille for det lokale juniorlaget Cramlington Juniors. Det var her han for alvor fikk interesse for fotball. Da han var 13 år gammel, ble han en del av Newcastle United school of Excellence. I utgangspunktet var Ramage en angrepsspiller, men ble omplassert til forsvaret fordi det var for mange angripere i troppen.

## Klubbkarriere
På samme juniorlag som Ramage, spilte blant annet Michael Chopra og Steven Taylor under ledelse av Alan Irvine (nå assisterende manager i Everton). Senere ble de trent av de tidligere Newcastle-spillerne Kenny Wharton og Peter Beardsley. På reservelaget ble de også trent av en tidligere Newcastle-spiller, Tommy Craig.

Han jobbet seg opp gradene, og var kaptein for reservelaget, før han fikk et gjennombrudd på førstelaget. 16. mars 2005 debuterte han i UEFA-cupens 1/8-finale 2. kamp mot Olympiakos, da han kom inn som innbytter.

Ikke lenge etter fikk han også debuten i ligaen. Den 24. april 2005 spilte han på Old Trafford da Newcastle tapte 2-1 mot Manchester United. Han fikk flere kamper denne sesongen grunnet skader på førstelagsspillere.

I 2005/06-sesongen ble han en gjenganger på laget da han spilte i 29 kamper. En skade på høyreback Stephen Carr, gav Ramage mange sjanser, og han gjorde sakene sine godt under både Graeme Souness og Glenn Roeder. Skottland-sjef Walter Smith fikk øynene opp for ham. Ramage har mulighet til å spille for både  og .

Peter Ramage gikk fra Newcastle United til Queens Park Rangers i 2008, og har siden fått 21 kamper for klubben fra London. Etter å ha blitt frigitt av Crystal Palace sommeren 2015 skrev han i august samme år under på en kontrakt med den indiske klubben Kerala Blasters.

## Diverse
* Peter Ramages favorittspiller gjennom tidene er -legende Franco Baresi.
* Av de seks kampene Ramage spilte i 2004/05-sesongen, vant ikke Newcastle noen av dem.
* Ramages far, Iain, er en offisiell dommer i Rugby Football Union, og representerte Skottland i Rugby-VM i 2003. Han var en svært suksessrik rugbyspiller, men en nakkeskade tvang ham til å legge opp.

## Referanser


## Eksterne lenker
* 
* Offisiell profil på NUFCs offisielle hjemmeside
* Spillerprofil hos BBC
Heinkel He 178

**Heinkel He 178** var verdens første turbojetdrevne fly. Det var et privat prosjekt utviklet av tyske Heinkel, og den første og eneste prototypen ble fløyet første gang 27. august 1939 av testpiloten Erich Warsitz.

Testflygningene var en suksess. Flyet oppnådde en topp-hastighet på rundt 650&nbsp;km/t, noe som var raskere enn noe stempelmotor-drevet fly på den tiden. Marsjfarten var 585&nbsp;km/t, men den antatte maksimale hastigheten man hadde håpet på, 700&nbsp;km/t, ble ikke oppnådd av noe fly før i 1944.

Flyet ble vist frem for Reichsluftfahrtministerium i oktober 1939, men interessen var lunken, og prosjektet fikk ingen videre offentlig støtte. Heinkel gikk videre med å produsere jetflyet Heinkel He 280, hvor mange av erfaringene fra He 178 prosjektet ble tatt i bruk.

Den eneste He 178 prototypen ble plassert i Deutsches Technikmuseum i Berlin, hvor det ble ødelagt i et bombeangrep i 1943.

## Spesifikasjoner
**Dimensjoner**

* **Mannskap:** 1
* **Lengde:** 7,48 m
* **Høyde:** 2,10 m
* **[[Vingespenn]]:** 7,20 m
* **Vekt (tom):** 1&nbsp;590&nbsp;kg
* **Maks startvekt:** 1&nbsp;990&nbsp;kg
* **Rekkevidde:** Ukjent

**Ytelse**

* **Toppfart:** 700&nbsp;km/t
* **Motor:** Heinkel HeS 3 B turbojet med 500 kp skyvekraft

## Kilder
*SecondWorldWarHistory.com – Heinkel He 178 Besøkt 14.07.2008
*The official '''Erich Warsitz''' Website, inclusive rare videos (Heinkel He 178) and audio commentaries
Fylkesvei 6332

**Fylkesvei 6332 (Fv6332)** går mellom Morkamoen og Tårnes i Åfjord. Veiens lengde er 7,4&nbsp;km.

Før Trøndelag fylke ble opprettet 1. januar 2018 hadde veien betegnelsen Fylkesvei 56 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Tomas Olsson

:*Denne artikkelen er om eventyreren. For fotballspilleren, se: [[Thomas Olsson]].*

**Tomas Kenneth Olsson** (født 18. mars 1976, død 16. mai 2006) var en svensk eventyrer, best kjent i Norge som Tormod Granheims faste klatrepartner.

Olsson omkom da et rappellfeste røk under et forsøk på å kjøre ski fra toppen av Mount Everest via Norton-couloiren. Tormod Granheim skrev boken *På ski fra EVEREST* om ekspedisjonen.

## Referanser
Tormod Granheim

**Tormod Granheim** (født 17. september 1974 i Trondheim) er en norsk eventyrer, forfatter, fotograf og foredragsholder. Han er best kjent for verdens første skitur utfor Mount Everests 3&nbsp;km høye nordvegg via en sektor som bare hadde blitt klatret av en håndfull klatrere gjennom tidene.

Han har også klatret og kjørt ski fra fjellene Mauna Kea, Mauna Loa (2009), Chimborazo, Cotopaxi (2008), Cho Oyu (2004), Muztagh Ata, Kuksay Peak (2003), og Aconcagua (2002). Siden 1999 har han brukt Chamonix som base for skisatsningen sin. Han beskriver Mont Blanc-massivet som den perfekte treningsarena for ekstremskikjøring på større fjell. Han har utviklet en svært rask klatrestil og har norsk fartsrekord til topps på mange fjell inkludert Mount Everest.

## På ski fra toppen av Mount Everest
Våren 2006 reiste Tormod Granheim med Tomas Olsson og fotograf Fredrik Schenholm til Tibet med mål om å bli de to første til å kjøre ski ned fjellets nordvegg (ca. 3&nbsp;km høy med en gjennomsnittlig helning på 55°).

Granheim klatret fra Advanced Base Camp til topps på 24 timer, en distanse som normalt tar klatrere 4-5 dager å tilbakelegge. På vei ned Norton-couloiren brakk Olsson en ski, og falt senere 1700 meter da et rappellfeste røk på omkring 8500 meters høyde. Granheim fortsatte skituren, og lyktes fire dager senere å finne den omkomne Olsson. Etter bestigningen organiserte han tidenes første helikopterredning på den tibetanske siden av Everest. Han skrev boken *På ski fra Everest* om ekspedisjonen.

## Med sivflåte over [[Atlanterhavet]]
Sommeren 2007 reiste Tormod Granheim med sivflåten Abora3 fra New York i USA til Pontavedra i Spania. Formålet var å bevise at det er mulig å seile på tvers av havet både østover og vestover med oldtidens teknologiske nivå. Som kjent seilte Thor Heyerdahl i 1970 Ra2 fra Safi i Marokko til Barbados. Seilasen med Abora3 baserer seg på havstrømmer og fremherskende vindretning, men utfordringen ligger først og fremst i at værforholdene i Nord-Atlanteren er mindre forutsigelige enn på den sørlige ruten Heyerdahl fulgte.

## På ski fra verdens tre høyeste fjell
I følge med fotograf Fredrik Schenholm, som også er geolog, klatret Granheim og kjørte ski fra Mauna Kea og Chimborazo. Sammen med Mount Everest utgjør disse fjellene verdens tre høyeste fjell i geologisk perspektiv.

## Alle 4000-metere i Alpene
Tormod Granheim er den første i Norden som har gjennomført bestigninger til alle 82 topper over 4000 meter i Alpene. Han ble kåret til Årets Eventyrer for denne prestasjonen.

## Bøker
* *På ski fra EVEREST*, 2006
* *SPOR*, 2009
* *Alpenes 4000-metere*, 2017

## Filmer
* Abora3 over nord-Atlanterhavet, for ZDF, 2007/8
* Bergtatt av Everest, produsert med Sherpa film for NRK, 2007
* Eventyret på Muztagh Ata, produsert med Hess-Bolstad for TV2, 2004
* Aconcagua, produsert av ROC Media for ZTV 2002

## Referanser


## Eksterne lenker
* Tormod Granheim
* Verdens tre høyeste
Fylkesvei 6314

**Fylkesvei 6314 (Fv6314)** går mellom Storvika i Åfjord og Vikvatn vegkryss i Osen.

Bare de østligste 17 meter av veien går gjennom Osen kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 15 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Kristin Johnson

**Kristin Espolin Johnson** (1940–2019) var en norsk kanalvert i NRK. 

Tidlig på 1960-tallet studerte Johnson fransk, kunsthistorie og latin ved Universitetet i Oslo og Sorbonne i Paris. Språkinteressen gjorde at Johnson, sammen med studievenninnen Anja Breien, la en del av studietiden til Paris. Hun begynte som «hallodame» i NRK 3. august 1966. Hun sluttet 30. mars 1998 for å begynne i tidligere NRK-kollega Knut Bjørnsens shopping-kanal TV-Butikken Norge. Kanalen gikk konkurs i november 1998. Hun returnerte til NRK og fortsatte som kanalvert til hun pensjonerte seg i 2004.

Johnson spilte inn stemmen til den automatiske telefonklokken «Frøken Ur» for første gang i 1992. Tjenesten opphørte i januar 2007. Hun sto også for den automatiske stemmen til Opplysningen 1881 frem til 2005. I 2007 stemmesatte hun rollen som «Annonsør» i NRKs komiserie *[[Luftens Helter]]*.

Hun var datter av NRK-medarbeideren Lauritz Johnson (1906–1992), kjent som «Onkel Lauritz», og danske Birte Hauch (1911–2002). 

De siste seks årene av livet bodde hun på Fagertun sykehjem, Hadeland. 

## Referanser


## Eksterne lenker
* 
* Intervju om studietida på Blindern (artikkel i Universitas 1998) 
* Kristin Johnson i et Youtube klipp (1)
* Kristin Johnson i et Youtube klipp (2)
Heinkel He 280

**Heinkel He 280** var et tyskprodusert to-motors turbojetdrevet eksperimentelt fly. Flyets design bygget på noen av erfaringene Heinkel hadde hatt med det  jetflyet Heinkel He 178 som ble utviklet på slutten av 1930-tallet. Heinkel He 280 fløy første gang 30. mars 1941, og regnes som verdens første jetdrevne jagerfly. På grunn av problemer med motorene ble flyet aldri satt i serieproduksjon. En blanding av tekniske og politiske årsaker førte til at den offentlige støtten prosjektet trengte for å fortsette ble fokusert på utviklingen av jagerflyet Messerschmitt Me 262.

## Spesifikasjoner (He 280 V6)

## Referanser


## Litteratur
BALOUS, Miroslav. Heinkel He 280. Letectví+kosmonautika. 1996, kull LXXII, tall 23, 24, 25. ISSN 0024-1156

## Eksterne lenker
* He 280
Fylkesvei 6312

**Fylkesvei 6312 (Fv6312)** går mellom Reppkleiv og Nordskjørin i Åfjord.

Trasé: Reppkleiv – Hongsand (27,9&nbsp;km), Hongsand – Nordskjørin (11,9&nbsp;km), tilsammen 36,8&nbsp;km.

Den 522 meter lange Hellfjordtunnelen budgettert til 250 millioner kr ble tatt i bruk 2018, slik at veien ble åtte kilometer kortere. To tunneler rundt Berfjorden (Måviktunnelen og Berfjordtunnelen ble åpnet 15. desember 2020 

Før Trøndelag fylke ble opprettet 1. januar 2018 hadde veien betegnelsen fylkesvei 14 (Sør-Trøndelag).

## Kommuner og knutepunkter

## Referanser


## Eksterne lenker
* Vegvesenets vegkart 
*
Bjarne Haagensen

**Bjarne Hermann Julius Haagensen** (1932–2022) var en norsk forretningsmann som tjente penger på å produsere og selge saltfisk og klippfisk. Han var en kjent person i norsk klippfisknæring og i Ålesunds næringsliv. 

Haagensen var opprinnelig utdannet elektriker og tok senere handelskole. Han lærte seg spansk og portugisisk, og var en del i Portugal i forbindelse med eksport av klippfisk. 

## Liv og virke
Haagensen hadde mange styreverv, blant annet som styreleder i holdingselskapet Aalesund Enterprises Ltd og styremedlem i Ålesund Havnestyre.  Som styremedlem i Ålesund Havnestyre var han en aktiv pådriver for rask utbygging av Sydsiden Ålesund, og han var varamedlem i konsortiet Keiser Wilhelm Kvartalet AS. Pengene han tjente gjennom Jangaard Export AS på produksjon og eksport av fisk, i hovedsak klippfisk, ble blant annet reinvestert i eiendom i Ålesund sentrum. Gjennom selskapene Brødrene Jangaard AS var han og hans familie eiere av hotellene Comfort Hotel Scandinavie, Rica Parken Hotel, Rainbow Hotel Noreg og kjøpesentrene Stormoa (Sunnmøres største kjøpesenter) og Ålesund Storsenter.

Bjarne Haagensen var gift med Karin Haagensen og han fikk tre sønner. Alle hans sønner arbeider eller arbeidet i Jangaard Export AS: Leif Haagensen, Gunnar Haagensen og Knut Haagensen. De to selskapene Brødrene Jangaard A/S og Jangaard Eksport A/S har samlet en omsetning på rundt en milliard kroner.

## Utmerkelser
For sin samfunnsnyttige innsats ble styreformann Bjarne Hermann Julius Haagensen i 2002 av kongen utnevnt til ridder av 1. klasse av St. Olavs Orden. I 2003 ble han tildelt Ålesund kommunes hederspris.

## Referanser


## Eksterne lenker
* Jangaard Export AS
* Klippfiskmatadoren
David Ellefson

**David Ellefson** (født 12. november 1964 i Jackson, Minnesota) er en amerikansk bassist.

David Ellefson er best kjent som bassisten i Megadeth, som han var medlem av fra 1983 til 2002, og 2010 til 2021. David Ellefson møtte Dave Mustaine på en ganske komisk måte. Mustaine, som bodde i leiligheten over Ellefson, ble irritert av Ellefsons høye basspilling og kastet en blomsterpotte ut av vinduet, ned på klimaanlegget hans og ba han holde kjeft. Litt senere på dagen dukket Ellefson opp på døra til Mustaine og lurte på om han kunne kjøpe øl for han, ettersom han bare var 18 år. Mustaine ble med han og etter den kvelden ble Ellefson med i det nye bandet til Dave Mustaine. Ellefson hadde tidligere lyst til å spille i et glam metal-band, men etter å ha hørt Metallicas demo *No Life Til Leather* ønsket han å spille thrash metal.

Etter at Megadeth ble oppløst i 2002 ble Ellefson og Mustaine uvenner, og Ellefson startet bandet F5. Han er også med i bandprosjektet HAIL!, og har turnert Europa i 2009 med dette bandet.

I februar 2010 fikk David Ellefson en tekstmelding fra Megadeths trommeslager Shawn Drover hvor det stod: "Er det en tid for at du og Dave skal skvære opp, så er det nå". David Ellefson og Dave pratet i telefonen, og hadde en øvelse sammen, og deretter ble David Ellefson med i Megadeth igjen. David Ellefson sa selv at det føltes som om han aldri hadde vært ute av bandet, etter at de hadde øvd sammen.

## Referanser


## Eksterne lenker
* 
* 
*
Ponta do Seixas

**Ponta do Seixas** er det østligste punktet på det amerikanske kontinentet, beliggende i João Pessoa, hovedstaden i delstaten Paraíba i Brasil. Punktet ligger i enden av stranda på Cabo Branco, 14 kilometer fra bykjernen.

På toppen av klippen ved Ponta do Seixas står fyrtårnet i Cabo Branco, formet som foten på en sisal. Der kan man nyte en vakker utsikt på kanten av Atlanterhavet. Posisjonen er 34° 47' 30" vestlig lengdegrad og 7° 9' 28" sørlig breddegrad. 

Av Brasils ytterpunkter er Ponta do Seixas det eneste som samtidig er kontinentets ytterste punkt. Brasils øvrige ytterpunkter er: i nord kilden til Rio Ailã (Roraima), i sør, Arroio Chuí (Rio Grande Do Sul) og, i vest, kilden til Rio Moa (Acre). 

Sør-Amerikas øvrige ytterpunkter, utenom Ponta do Seixas, er: Punta Gallinas i Colombia, Kapp Horn i Chile og Punta Pariñas i Peru. Uformelt blir Ponta do Seixas også kalt «Ponta do Cabo Branco».

## Bildegalleri
 
Fil:Joao Pessoa Paraiba Farol do Cabo Branco2.jpg|Fyrtårnet på Cabo Brando på Ponta do Seixas
Fil:Joao Pessoa Paraiba Farol do Cabo Branco.jpg|Detalj av fyrtårnet på Ponta do Seixas
Fil:João-Pessoa-Tambaú-Cabo-Branco.jpg|Strøket Tambaú og Cabo Branco. Stranda på Cabo Branco og Ponta do Seixas i bakgrunnen.
 

## Eksterne lenker
*
Bent Svele

**Bent Svele** (født 26. februar 1962) er en norsk tidligere håndballspiller.

Han er fra Holmestrand i Vestfold. Han spilte i mange år for håndballklubben Urædd i Porsgrunn. Svele har tidligere vært assistenttrener for kvinnelaget til Storhamar.

Har han i flere år vært TV 2s håndballekspert der han sammen med Harald Bredeli har kommentert kanalens håndballkamper. Han ble kåret til årets mannlige håndballspiller i 1984, 1988 og 1992.

## Referanser


## Eksterne lenker
* 
* 
*
The System Has Failed

***The System Has Failed*** er Megadeths tiende studioalbum.

## Sporliste
# «Blackmail the Universe» (4:33)
# «Die Dead Enough» (4:18)
# «Kick the Chair» (3:57)
# «The Scorpion» (5:59)
# «Tears in a Vial» (5:22)
# «I Know Jack» (0:40)
# «Back in the Day» (3:28)
# «Something That I'm Not» (5:07)
# «Truth Be Told» (5:40)
# «Of Mice and Men» (4:05)
# «Shadow of Deth» (2:15)
# «My Kingdom Come» (3:04)

## Personell
*Dave Mustaine – Gitar, vokal
*Chris Poland – Gitar
*Jimmy Sloas – Bass
*Vinnie Colaiuta – Trommer
### Ekstra musikere
*Eric Darken – Perkusjon
*Tim Akers – Keyboard
*Chris Rodriguez – Ekstra vokal

## Eksterne lenker
*
Kammerkor

**Kammerkor** er et lite kor og korenes parallell til kammerorkesteret. Størrelsen kan variere en del. Både kor med fem og tretti sangere kaller seg kammerkor.    

## Se også
* Kammermusikk
## Referanser
Chivas Regal

**Chivas Regal** er en blended skotsk whisky. Merkenavnet kommer fra Chivas-brødrene, som også grunnla destilleriet. Ordet *Chivas* kommer fra det gæliske *seamhas*, som betyr en smal plass i en elv.

«Standard blend» er 12 år; de har også en på 18 år, mens topproduktet er 25 år og kalles «Royal Salute»

## Eksterne lenker
* 
* Chivas Regal på whiskywiki.no
Rude Awakening

:*For den amerikanske TV-serien, se [[Rude Awakening (TV-serie)]]*

***Rude Awakening*** er Megadeths første konsertalbum. *Rude Awakening* ble også gitt ut på DVD.

## Sporliste
### CD1
#«Dread and the Fugitive Mind» (4:12)
#«Kill the King» (3:50)
#«Wake Up Dead» (3:26)
#«In My Darkest Hour» (5:28)
#«Angry Again» (3:22)
#«She-Wolf» (8:17)
#«Reckoning Day» (4:24)
#«Devil's Island» (5:06)
#«Train of Consequences» (4:30)
#«A Tout le Monde» (4:49)
#«Burning Bridges» (4:56)
#«Hangar 18» (4:45)
#«Return to Hangar» (3:54)
#«Hook in Mouth» (4:40)

### CD2
#«Almost Honest» (3:57)
#«1000 Times Goodbye» (6:14)
#«Mechanix» (4:36)
#«Tornado of Souls» (5:47)
#«Ashes in Your Mouth» (6:04)
#«Sweating Bullets» (4:38)
#«Trust» (6:46)
#«Symphony of Destruction» (4:50)
#«Peace Sells» (5:22)
#«Holy Wars» (8:51)

## Besetning
*Dave Mustaine – gitar, vokal
*David Ellefson – bass, ekstra vokal
*Al Pitrelli – gitar, ekstra vokal
*Jimmy DeGrasso – trommer

## Eksterne lenker
*
Elite Foto

**Elite Foto** er en norsk fotokjede med 25 butikker over hele Norge, samt netthandel med lokal produksjon i Norge og rask hjemlevering. Elite Foto markedsfører seg med rask levering, høy kvalitet og lokal produksjon av bilder, fotobøker, fotokalendere, fotogaver og plakater. Kjedens hovedkontor ligger på Grünerløkka i Oslo. Butikkene er drevet delvis som egeneid og på franchisebasis.

Kjeden eies av Jotunfjell Partners AS etter de slo sammen Elite Foto og de konkursrammede butikkene til FotoKnudsen. 

## Eksterne lenker
* Elite Fotos hjemmeside
Soho (sjokolade)

**SOHO** (navnet skrives med versaler) var en spisesjokolade som ble lansert av Nidar i 1998. Sjokoladen var en yoghurtsjokolade, sammensatt av sjokolade, stivpisket yoghurt og crisp. SOHO tok to år å utvikle, men etter bare tre år på markedet ble sjokoladen trukket tilbake i 2001 grunnet dårlige salgstall. 

Etter en folkeaksjon kom sjokoladen på markedet i 2012 som en av bitene i en spesiell jubileumsutgave av posen Nidar favoritter med et begrenset antall. Etter å ha vunnet en kåring av folket som beste bit i denne posen ble SOHO re-lansert med nytt design i september 2013.660 000 Sohos-sjokolader ble produsert av Nidar i første omgang, men høsten 2014 forsvant SOHO fra markedet igjen.

## Design
SOHO ble i 1998 tildelt Merket for god design i kategorien Industridesign. Suzanne Schürch stod bak produktdesignet, mens Christensen/Lund stod for emballasjedesign.

## Referanser
Fokker E.IV

**Fokker E.IV** var et jagerfly som Tyskland brukte under første verdenskrig. E.IV var basert på Fokker E.III og ble utviklet etter forespørsel fra essene Oswald Boelke og Max Immelmann som ønsket en versjon utstyrt med kraftigere motor og bestykning. Prototypen ble akseptert for operativ tjeneste 15. september 1915, men før flytypen var tilgjengelig for operativ tjeneste, var allerede de nye «D»-type biplanene også tilgjengelige. E.IV ble derfor ikke produsert i mer enn 49 eksemplarer &ndash; den siste levert i juli 1916.

I tillegg til å bli utstyrt med den kraftigere Oberursel U III 14-sylindrede rotasjonsmotoren med en ytelse på 160 hk og to synkroniserte LMG 08/15 mitraljøser istedenfor en, var E.IV også noe større enn forgjengerne. E.IV hadde et vingespenn på 10 m, en lengde på 7,5 m og hadde en nettovekt på 460&nbsp;kg. Noen få E.IV ble også levert med en bestykning på tre LMG 08/15 mitraljøser.

## Spesifikasjoner

## Referanser


## Eksterne lenker
* Fokker E.IV
Minilab

**Minilab** er en forkortelse for mini laboratorium. Det er en innretning for å fremkalle film og papirkopier. 

Minilab er oftest å finne i fotoforretninger og andre steder der man produserer bilder i stor skala.
En minilab fremkaller er i prinsippet et helautomatisk mørkerom der filmen går gjennom diverse kjemikalier med eksakt temperatur, og i et eksakt antall sekunder før den tørkes og kommer ut. 

En minilab papirprosessor belyser lysfølsomt fotopapir. Dette gjøres ved enten å projisere et bilde gjennom et objektiv, eller ved å tegne med laser. Deretter går papiret gjennom flere kjemikaler før det tørkes og kommer ut.

De vanligste minilabene er av fabrikatene Fuji, Noritsu eller Agfa.
New York County District Attorney’s Office

**New York County District Attorney's Office** er statsadvokatembedet i New York fylke i USA. Embedet etterforsker og påtaler mer enn 100&nbsp;000 straffesaker hvert år. Det har rundt 500 jurister og 700 kontortilsatte. Statsadvokaten, Robert M. Morgenthau, ble valgt i 1974 og gjenvalgt i 1978, 1982, 1986, 1990, 1994, 1998, 2002 og 2006. I 2006 fikk han 99 prosent av stemmene. Embedet er organisert i en prosessavdeling, etterforskningsavdeling, appellavdeling, opplæringsavdeling og diverse administrative enheter.

## Eksterne lenker
*
23. serierunde i Premier League 2006/07

**23. serierunde i Premier League 2006/07** begynte med Watford FC hjemme mot Liverpool FC den 13. januar kl. 13:45. Runden avsluttes søndag 14. januar med Tottenham Hotspur og Newcastle United kl. 17:00.

 

## Eksterne lenker
* Premier League 2006/07: Terminliste og resultater på altomfotball.no
* Premier League 2006/07: Terminliste og resultater på nifs.no
Paperboys

**Paperboys** er en hiphop-duo bestående av rapper Øyvind «Vinni» Sauvik og DJ Ole Alexander «Pope Dawg» Halstensgård.

Gruppen ble opprinnelig startet av Sauvik og rapperen Jarle «J.J.» Hollerud. De to traff hverandre i Tanzania i 1989 hvor foreldrene deres drev med hjelpearbeid. Hjemme i Oslo på begynnelsen av 90-tallet startet de gruppene Mindstate, Ravens of Odin og Risin Sons. I 1998 gir Sauvik og Hollerud singelen *So Fine* under navnet Risin Sons. I 2001 debuterte de under navnet Paperboys med singelen «Moving Up» / «It's Paper».

I 2002 ga de ut sitt første album *[[No Cure for Life]]* som ga dem Spellemannprisen 2002 i klassen Hip-Hop. Etter debutalbumet forlot Hollerud gruppen og Halstensgård ble med som nytt medlem av duoen. Senere samme år gir Paperboys ut låten «Barcelona» sammen med gruppen Madcon som ble nominert til årets låt under Spellemannprisen 2002. I 2003 havnet deres andre album *[[The Great Escape (Paperboys-album)|The Great Escape]]* på tredjeplass på VG-lista. Under Alarmprisen 2004 vant de klassen beste video for videoen til singelen «Hey Man». For sitt tredje album, *[[When Worlds Collide]]*, vant de Spellemannprisen 2005 i klassen hip-hop/R'n'B og Alarmprisen 2006 i klassen årets hiphop/rapalbum.

I 2006 ga de ut sin første samleplate «So Far So good: Songs and Singles». I 2009 gjorde de comeback med singelen «Lonesome Traveller» og deres fjerde album *[[The Oslo Agreement]]*. I 2010 gikk «Vinni» solo under navnet Vinni and the Vagabonds med albumet *Happily Lost»* I 2011 ga Paperboys ut sin andre samleplate *So Far, So Good Part 2*.

## Diskografi
* *[[No Cure for Life]]* (Bonnier Amigo, 2002)
* *[[The Great Escape (Paperboys-album)|The Great Escape]]* (Bonnier Amigo, 2003) 
* *[[When Worlds Collide]]* (Bonnier Amigo, 2005) 
* *[[So Far - So Good]]* (Bonnier Amigo, 2006)
* *[[The Oslo Agreement]]* (Bonnier Amigo, 2009)

## Utmerkelser
* Spellemannprisen 2002 i klassen hip-hop for *[[No Cure for Life]]*
* Nominert til Spellemannprisen 2002 i klassen årets låt for «Barcelona» (sammen med  Madcon)
* Nominert til Alarmprisen 2003 i klassen beste hiphop-/rapalbum for *[[No Cure for Life]]*
* Nominert til Alarmprisen 2003 i klassen årets musikkvideo for «Barcelona»
* Nominert til Spellemannprisen 2003 i klassen hip-hop for *[[The Great Escape (Paperboys-album)|The Great Escape]]*
* Nominert til Alarmprisen 2004 i klassen årets hiphop/rapalbum for *[[The Great Escape (Paperboys-album)|The Great Escape]]*
* Alarmprisen 2004 i klassen årets video for «Hey Man»
* Spellemannprisen 2005 i klassen hip hop/R'n'B for *[[When Worlds Collide]]*
* Alarmprisen 2006 i klassen årets hiphop/rapalbum for *[[When Worlds Collide]]*
* Nominert til Alarmprisen 2006 i klassen årets musikkvideo for «Keep It Cool»
* Nominert til Spellemannprisen 2009 i klassen årets hit for «Lonesome Traveller»

## Referanser


## Kilder
*  Biografi på NRK

## Eksterne lenker
* 
*
Todalen (Surnadal)

**Todalen** er en bygd i Surnadal kommune på Nordmøre i Møre og Romsdal.

Todalen ligger i enden av fylkesvei 6145. På denne veien ligger også Svinviktunnelen, som ble åpnet i 2001. Bygda, med vel 400 innbyggere, ligger innerst i Todalsfjorden. I Todalen finner man gardsdrift, industri og natur side om side. I bygda renner det også en veldig god lakse- og ørretelv, Toåa, som i mange år har vært populær blant sportsfiskere. Elva ligger i et naturskjønt område hvor det er et aktivt landbruk, og hvor elva renner gjennom et vakkert kulturlandskap. Kulturlandskapet er omkranset av frodige lier som går over i høye fjell, Trollheimen.

Todalen er også kjent for å være hjembygda til Vangsgutane, fra tegneserien med samme navn. En statue av Vangsgutane ble reist ved Todalen skule i 1997. Ved siden av skolen ligger Halsesamlinga, dedikert til Leif Halse, skaperen av tegneserien

## Referanser


## Eksterne lenker
* Todalen.no
Kings County District Attorney’s Office

**Kings County District Attorney's Office** er statsadvokatembedet i Kings fylke i New York. Embedet etterforsker og påtaler mer enn 100&nbsp;000 straffesaker hvert år. Statsadvokaten, Charles J. Hynes, ble valgt i 1989 og gjenvalgt i 1993, 1997, 2001 og 2005. Embedet er organisert i en prosessavdeling, etterforskningsavdeling, appellavdeling, opplæringsavdeling og diverse administrative enheter.

## Eksterne lenker
*
Henry Winterfeld

**Henry Winterfeld** (1901–1990) var en tysk-amerikansk romanforfatter. Han var kjent for sin serie om Caius, spenningsromaner for barn som foregår i det gamle Roma. Han bodde i Tyskland, Østerrike, Frankrike og til sist USA.

Winterfeld ble født i Hamburg. Han studerte musikk i Berlin, før han viet sitt yrkesliv til litteratur og film. På grunn av sin jødiske bakgrunn så seg nødt til å flykte fra landet på etter at Hitler kom til makten i 1933. Han dro først til Østerrike og bodde der frem til han emigrerte til Frankrike i 1938. Året etter ble han arrestert og internert i Nevers, men han klarte å emigrere til USA før den tyske invasjonen av Frankrike i 1940. Han ble amerikanske statsborger i 1946. 

## Referanser
United Abominations

***United Abominations*** er Megadeths ellevte studioalbum. Tittelen på albumet er en parodi på «United Nations», og albumet ble ferdig januar 2007. Albumet ble gitt ut 8. mai 2007 i Japan, 14. mai 2007 internasjonalt og 15. mai 2007 i Nord-Amerika.

## Hitlisteplasseringer
*United Abominations* fikk bandets beste salgsstart i Storbritannia siden *[[Youthanasia]]* og gikk rett inn på en 23.-plass på de britiske hitlistene. Deres forrige album, *[[The System Has Failed]]* debuterte på en 60.-plass. *United Abominations* nådde også plass nummer 5 på amazon.ca sin liste over mest solgte album.

Oversikt over ulike albumliste-plasseringer rundt i verden i uke 1:
*Finland: #2
*Canada: #5
*USA: #8
*Sverige: #15
*Østerrike: #17
*Norge: #21
*Storbritannia: #23
*Australia: #23
*Italia: #24
*Tyskland: #28
*Irland: #31
*Sveits: #38
*Frankrike: #40
*Nederland: #49

## Sporliste
#«Sleepwalker» (5:53)
#«Washington is Next!» (5:19)
#«Never Walk Alone... A Call to Arms» (3:55)
#«United Abominations» (5:35)
#«Gears of War» (4:26)
#«Blessed are the Dead» (4:02)
#«Play For Blood» (3:49)
#«A Tout le Monde (Set Me Free)» med Cristina Scabbia (4:11)
#«Amerikhastan» (3:43)
#«You're Dead» (3:18)
#«Burnt Ice» (3:47)
Den japanske versjonen inneholder også bonussangen «Out on the Tiles» (Led Zeppelin cover)

### Ekstraspor på spesialversjon
#«Black Swan»
#«The Bodies Left Behind»
#«Special Live Track»

## Personell
*Dave Mustaine – Gitar, vokal
*Glen Drover – Gitar
*Shawn Drover – Trommer
*James Lomenzo – Bass

## Referanser
 	 
 	

## Eksterne lenker
*
Tommy Høiland

**Tommy Høiland** (født 1989) er en norsk tidligere fotballspiller.

Høiland fikk sin debut for  i Adeccoligaen allerede som 16-åring. Han scoret 2–0-målet da Bryne slo FK Tønsberg i august 2005. I 2006-sesongen fikk han to kamper fra start og tre innhopp som resulterte i to scoringer før han ble utsatt for en trafikkulykke. Han pådro seg to ankelbrudd som sørget for at han ikke fikk spille flere kamper i 2006-sesongen. I 2008 meldte Høiland overgang fra Bryne til Viking.

Tommy Høiland har flere kamper for aldersbestemte landslag og allerede som 15-åring fikk han prøvespille for Tottenhams juniorlag.

Han ble hentet til  sommeren 2013 og debuterte for  27. juli 2013 mot . Han avsluttet debutsesongen i  med å skåre det siste målet i cupfinalen og dermed bli norgesmester i kampen mot  som endte 4–2 til .

Han ble lånt ut til  i mars 2014, men var tilbake i Molde etter en halv sesong.

I februar 2016 signerte Høiland for  ut 2018-sesongen. Debuten for Strømsgodset kom i Tippeligaåpningen mot SK Brann. Hans første scoring for laget kom etter 33 minutter.

I februar 2020 forlenget Høiland kontrakten med Viking ut 2022.

Tommy Høiland la opp som fotballspiller 30. oktober 2024 etter Sandnes Ulf sitt tap for Molde i semifinalen i NM.

Faren Roar Høiland spilte også toppfotball for .

## Meritter
#### Molde
* Norgesmester Cupen: 2013, 2014 
* Seriemester Eliteserien: 2014

#### Viking
* Norgesmester Cupen: 2019
* Seriemester 1. divisjon: 2018

#### Individuelt
* Toppscorer OBOS-ligaen: 2018

## Referanser


## Eksterne lenker
*